ОТЧЕТ

 ЗА ДЕЙНОСТТА НА НАРОДНО ЧИТАЛИЩЕ

„ПРОСВЕТА-1921”С.ДАМЯНИЦА

ЗА 2018 Г.

 Месец Януари. Съвместно с д-р Я.Темелкова читалищното ръководство организира отбелязването на деня на родилната помощ,наричан в народните традиции „Бабин ден”.Присъстваха млади и бъдещи майки както и жени „баби” ,бабували в миналото .

 Месец Февруари. На 2 февруари читалището взе участие в отбелязването на деня на лозаря и винаря „Трифон Зарезан” съвместно с г-н Крум Божинов,собственик на големи лозови масиви и член на читалището.Сред присъстващите беше и председателя на читалището,г-н Ат.Ангелов,който направи ритуално „зарязване и възливане”за добра година и берекет.Присъстваха голям брой читалищни членове. 19 февруари.144 годишнина от обесването на Васил Левски читалището отбеляза с малък поетичен рецитал и разговор-беседа съвместно с учениците от ОУ „Св.Св.Кирил и Методий” Месец Март. 1 март.Денят на Баба Марта беше отбелязан с посещение в ОДЗ „Слънце”,където бе организирана малка изложба на детски картини посветени на празника,както и мартеници,направени от децата. 3 март.Годишнината от Освобождението на България от турско робство и национален празник се отбеляза с поетичен рецитал подготвен от читалището съвместно с ученици от училището. 8 март.Международният ден на жената читалищното ръководство отбеляза като покани бивши народни изпълнителки и носителки на отличия от народни събори и им поднесе поздравления по случай празника. 22 март.Денят на пролетта бе отбелязан с посещение на читалищното ръководство в ОДЗ”Слънце”,където децата представиха малък спектакъл,подготвен съвместно с читалището. Месец Май. 24 май.Денят на Светите братя Кирил и Методий и празник на българската духовност и на славянската писменост,читалището отбеляза като подготви съвместно с ученици от училището поетичен рецитал на който присъстваха ръководството на читалището,читалищни членове и жители на селото. Месец Юни. 2 юни. Денят на Христо Ботев и на загиналите за Освобождението на България бе отбелязан с разговор беседа с учениците от училището, на която се рецитираха стихове на поета,прочетоха се спомени на съвременници и четници от неговата чета. Месец Август. 14 август.Съвместно с организационния комитет на фестивала на доброто читалището организира и проведе четвъртия фестивал на доброто.Той бе открит от кмета на община Сандански г-н К.Котев.В него взеха участие както деца и изпълнители от селото,така и гости .Програмата беше богата и се радваше на добър прием от страна на публиката. 15 август.Съвместно с Кметство Дамяница,читалищното ръководство взе участие в подготовката и провеждането на традиционния събор на селото-Успение Богородично.Беше поканен народен оркестър,имаше спортни прояви и дискотека. Месец Септември. 15 септември.Читалищното ръководство заедно с председателя присъстваха на откриването на учебната година в ОУ”Св.Св.Кирил и Методий”.Председателя поздрави всички ученици и специално първокласниците,като им обеща успех в нелекия път към знанието. Месец Ноември. 1 ноември.Денят на народните будители читалището отбеляза като подготви и проведе малък поетичен рецитал. След провеждането му библиотеката към читалището посрещна учениците от първи клас и ги запозна със своя фонд,начин на работа и нейните функции. Месец Декември. 15 Декември.Читалището оргонизира и проведе „Празник на младото вино”под патронажа на г-н Крум Божинов,известен винопроизводител.Присъстваха участници както от селото така и от района.Компетентно жури излъчи тримата най-добри,които бяха отличени с грамоти и бутилка бутиково вино. 22 Декември.Читалището съвместно с Кметство Дамяница организира посещение на ОДЗ „Слънце”,където децата представиха богата театрално-музикална програма посветена на Рождество Христово.На края на тържеството кметът и председател на читалището раздаде подаръци на всички деца,като им пожела здраве и радостно детство. 28 декември.Във връзка с настъпването на Нова Година читалищното ръководство съвместно с инициативен комитет „Фестивал на доброто”,организира новогодишен благотворителен базар,на който бяха показани кулинарни изделия както от традиционната ,така и от съвременната кухня.След приключване на базара участниците си пожелаха мирна ,здрава и честита Нова Година и се хванаха на кръшно хоро.